
Nr. 36/12/20.02.2003
RAPORT

asupra proiectului de Lege pentru aprobarea Ordonanţei Guvernului nr. 19/2003 privind 

obligativitatea utilizării sistemului electronic de colectare a datelor statistice

În conformitate cu prevederile art. 89 din Regulamentul Camerei Deputaţilor, Comisia pentru Tehnologia Informaţiei şi Comunicaţiilor a fost sesizată pentru dezbatere şi avizare în fond, în procedură obişnuită, cu proiectul de Lege pentru aprobarea Ordonanţei Guvernului nr. 19/2003 privind obligativitatea utilizării sistemului electronic de colectare a datelor statistice, trimis cu adresa nr. 23 din 30.01.2003.


La întocmirea raportului s-au avut în vedere avizul Consiliului Legislativ şi al Comisiei juridice, de disciplină şi imunităţi.

Aplicarea ordonanţei va permite colectarea, stocarea şi prelucrarea datelor statistice într-un timp considerabil mai scurt şi cu reducerea costurilor bugetare legate de realizarea cercetărilor statistice.

Prin obiectul de reglementare şi conţinutul său proiectul de lege face parte din categoria legilor ordinare.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Comunicaţiilor şi Tehnologiei Informaţiei (dna. secretar de stat Adriana Ţicău, dl. secretar de stat Cezar Armeanu şi dl. director general adjunct Diana Voicu), care au susţinut forma rezultată din prezentul raport.

La lucrările comisiei au fost prezenţi 13 deputaţi, din totalul de 23 de membri ai comisiei.

Raportul comisiei a fost adoptat cu unanimitatea de voturi a celor prezenţi.

În urma dezbaterii, Comisia propune admiterea cu modificări a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea propunerii amendamentelor

	0. 
	1
	2
	3

	1. 
	LEGE pentru aprobarea Ordonanţei Guvernului nr. 19/2003 privind obligativitatea utilizării sistemului electronic de colectare a datelor statistice
	nemodificat
	

	2. 
	Articol unic: - Se aprobă Ordonanţa Guvernului nr. 19/2003 privind obligativitatea utilizării sistemului electronic de colectare a datelor statistice, adoptată în temeiul art.1 pct.III poz.13 din Legea nr. 680/2002 privind abilitarea Guvernului de a emite ordonanţe.
	Articol unic: - Se aprobă Ordonanţa Guvernului nr. 19/2003 privind obligativitatea utilizării sistemului electronic de colectare a datelor statistice, adoptată în temeiul art.1 pct.III poz.13 din Legea nr. 680/2002 privind abilitarea Guvernului de a emite ordonanţe, publicată în Monitorul Oficial al României, Partea I, nr. 61 din 1 februarie 2003, cu următoarele modificări şi completări:

(Comisia)
	Pentru respectarea normelor de tehnică legislativă

	3. 
	ORDONANŢĂ privind obligativitatea utilizării sistemului electronic de colectare a datelor statistice
	nemodificat
	

	4. 
	CAPITOLUL I: Dispoziţii generale
	nemodificat
	

	5. 
	Art. 1 - In contextul implementării societăţii informaţionale, dispoziţiile prezentei ordonanţe constituie cadrul general pentru pregătirea implementării sistemului electronic de colectare a datelor statistice, stabilirea instituţiilor responsabile şi a atribuţiilor acestora în acest domeniu.
	1. Articolul 1 se modifică şi va avea următorul cuprins:
„Art. 1 - Prezenta ordonanţă stabileşte cadrul general pentru funcţionarea sistemului electronic de colectare a datelor statistice, instituţiile responsabile precum şi atribuţiile acestora în domeniu.”

(V. Pambuccian)
	Pentru acurateţea exprimării

	6. 
	Art. 2 - (1) Principiile care stau la baza colectării de date statistice sunt: 

a) autonomia;

b) confidenţialitatea; 

c) transparenţa; 

d) relevanţa; 

e) proporţionalitatea; 

f) deontologia statistică si raportul cost/eficienţă. 

(2) Principiile prevăzute la alin. (1) se aplica şi in cazul utilizării sistemului electronic de colectare a datelor statistice.
	2. Articolul 2 se modifică şi va avea următorul cuprins:
„Art. 2 – Prezenta ordonanţă completează prevederile Ordonanţei Guvernului nr. 9/1992 privind organizarea statisticii oficiale cu activităţi adaptate la specificul societăţii informaţionale.”

(V. Pambuccian)
	Vechiul conţinut al art. 2 se regăseşte în art. 5 din OG nr. 9/1992.

Noua formă a art. 2 subliniază faptul că reglementarea cadru se completează cu procedura prevăzută de prezenta OG

	7. 
	Art. 3 - În înţelesul prezentei ordonanţe, prin următoarele expresii se înţelege:
	nemodificat
	

	8. 
	a) Sistemul electronic de colectare a datelor statistice - acel sistem informatic de utilitate publică, accesibil prin Internet la o adresă specificată, operat în scopul colectării de date statistice prin procedura online, sistem denumit în continuare sistem electronic; 
	nemodificat
	

	9. 
	b) Procedura online – utilizarea in acces direct prin Internet a chestionarelor statistice electronice, în scopul completării datelor statistice solicitate de către Institutul Naţional de Statistica.
	nemodificat
	

	10. 
	
	3. La articolul 3, după litera b) se introduce lit. c) cu următorul cuprins:

„c) Instituţie raportoare - autorităţile administraţiei publice centrale şi locale, precum şi alte categorii de instituţii publice (învăţământ, sănătate, cultură).”

(V. Pambuccian)
	Pentru clarificarea sintagmei folosită în cuprinsul ordonanţei

	11. 
	Art. 4 - Instituţiile administraţiei publice centrale si locale, precum şi alte categorii de instituţii publice (învăţământ, sănătate, cultură), numite în continuare instituţii raportoare, sunt obligate să răspundă chestionarelor statistice prin utilizarea sistemului electronic.
	4. Articolul 4 se modifică şi va avea următorul cuprins:

„Art. 4 – (1) Lista instituţiilor raportoare va fi stabilită prin hotărâre a Guvernului. Lista poate fi actualizată anual până cel târziu la 31 octombrie a anului anterior.
(2) Introducerea şi extinderea utilizării sistemului electronic de către unităţile raportoare se va face etapizat pe categorii de instituţii publice. 

(3) Instituţiile raportoare au obligaţia să răspundă chestionarelor statistice prin utilizarea sistemului electronic ori de câte ori acest lucru este solicitat şi au obligaţia de a realiza orice comunicare, solicitare sau informare, prevăzute în procesul de colectare a datelor statistice prin intermediul acestui sistem.”

(R. Raduly, V. Pambuccian)
	Pentru a garanta predictibilitatea sistemului

	12. 
	Art. 5 - Pregătirea şi implementarea sistemului electronic se va face prin cooperarea, în principal, a Ministerului Comunicaţiilor si Tehnologiei Informaţiei şi Institutului Naţional de Statistică.
	5. Articolul 5 se abrogă. 

(R. Raduly, V. Pambuccian)
	Conţinutul art. 5 devine art. 91

	13. 
	Art. 6 - (1) Lista cercetărilor statistice incluse în sistemul electronic, precum şi normele de utilizare a sistemului electronic se stabilesc prin hotărâre a Guvernului.

(2) Introducerea şi extinderea utilizării sistemului electronic de către unităţile raportoare se va face etapizat pe categorii de instituţii publice. Lista categoriilor de instituţii publice obligate să răspundă prin intermediul sistemului electronic va fi inclusa în normele de utilizare care vor fi actualizate anual.
	6. Articolul 6 se abrogă.

(R. Raduly, V. Pambuccian)
	Conţinutul art. 6 este inclus în noul art. 4 

	14. 
	CAPITOLUL II: Procedura de colectare a datelor statistice, atribuţii şi dispoziţii procedurale
	nemodificat
	

	15. 
	Art. 7 - (1) Pregătirea, implementarea si exploatarea sistemului electronic se va face în doua etape: 

a) etapa de implementare cu termen de finalizare 30 iunie 2004; 

b) etapa de exploatare, începând cu 1 iulie 2004.

(2) Ministerul Comunicaţiilor şi Tehnologiei Informaţiei are următoarele atribuţii: 

a) asigurarea, realizarea si dezvoltarea sistemului electronic până la finalizarea etapei de implementare;

b) prin Inspectoratul General pentru Comunicaţii şi Tehnologia Informaţiei operarea sistemului electronic în etapa de implementare;

c) la finalul etapei de implementare transferarea integrală a  sistemului electronic în atribuţiile Institutului Naţional de Statistică. 

(3) Institutul Naţional de Statistica are următoarele atribuţii:

a) în etapa de implementare gestionarea colectării datelor statistice; 

b) la finalul etapei de implementare preluarea integrala a  sistemului electronic;

c) în etapa de exploatare operarea sistemului electronic şi gestionarea colectării datelor statistice.
	7. Articolul 7 se modifică şi va avea următorul cuprins:

„Art. 7 - (1) Realizarea, implementarea si exploatarea sistemului electronic se va face în doua etape: 

a) etapa de implementare cu termen de finalizare 30 iunie 2004; 

b) etapa de exploatare, începând cu 1 iulie 2004.

(2) Ministerul Comunicaţiilor şi Tehnologiei Informaţiei are următoarele atribuţii:

a) realizarea, testarea şi dezvoltarea sistemului electronic până la finalizarea etapei de implementare

b) operarea sistemului electronic în etapa de implementare prin Inspectoratul General pentru Comunicaţii şi Tehnologia Informaţiei;

(3) Institutul Naţional de Statistica are următoarele atribuţii:

a) gestionarea colectării datelor statistice în etapa de implementare; 

b) operarea sistemului electronic şi gestionarea colectării datelor statistice în etapa de exploatare. 

(4) La finalul etapei de implementare sistemul electronic va fi transferat de la Ministerul Comunicaţiilor şi Tehnologiei Informaţiei la Institutul Naţional de Statistica.”

(V. Pambuccian)
	Pentru acurateţea limbajului 

Pentru acurateţea limbajului.

Lit. c) devine alin. (4) 

Pentru acurateţea limbajului.

Lit. b) devine alin. (4) 

Pentru claritatea reglementării şi eliminarea redundanţei

	16. 
	Art. 8 - Instituţiile publice raportoare, din categoriile stabilite prin normele de utilizare a sistemului electronic, au obligaţia de a realiza orice comunicare, solicitare, informare, notificare şi altele asemenea prevăzute în procesul de colectare a datelor statistice exclusiv prin intermediul acestui sistem.
	8. Articolul 8 se abrogă. 

(V. Pambuccian)
	Devine art. 4 alin. (3)

	17. 
	CAPITOLUL III: Contravenţii si sancţiuni
	nemodificat
	

	18. 
	Art. 9 - (1) Nerespectarea prevederilor art. 4, prin încălcarea de către instituţiile raportoare a obligaţiei de a răspunde chestionarelor statistice prin utilizarea sistemului electronic, constituie contravenţie şi se sancţionează cu amenda de la 10.000.000. de lei la 50.000.000 de lei.
	9. Alineatul (1) al  articolului 9 se modifică şi va avea următorul cuprins:
„Art. 9 - (1) Nerespectarea prevederilor art. 4 alin. (3), prin încălcarea de către instituţiile raportoare a obligaţiei de a răspunde chestionarelor statistice prin utilizarea sistemului electronic, constituie contravenţie şi se sancţionează cu amenda de la 10.000.000. de lei la 50.000.000 de lei.”

(Comisia)
	Pentru corelare 

	19. 
	(2)  Constatarea contravenţiei prevăzute la alin. (1) şi aplicarea sancţiunilor se fac de către personalul serviciilor de statistică oficială anume împuternicit pentru aceasta.
	nemodificat
	

	20. 
	(3) Prevederile alin. (1) şi (2) referitoare la contravenţii se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările ulterioare.
	nemodificat
	

	21. 
	CAPITOLUL IV: Dispoziţii tranzitorii şi finale
	nemodificat
	

	22. 
	
	10. După titlul capitolului IV se introduce un nou articol, 91, cu următorul cuprins:

„Art. 91 - Pregătirea şi implementarea sistemului electronic se va face prin cooperarea, în principal, a Ministerului Comunicaţiilor si Tehnologiei Informaţiei şi Institutului Naţional de Statistică.”

(V. Pambuccian)
	Art. 5 devine art. 91 întrucât conţine prevederi specifice etapei tranzitorii

	23. 
	Art.10 - În termen de 30 de zile de la data intrării în vigoare a prezentei ordonanţe, Ministerul Comunicaţiilor şi Tehnologiei Informaţiei şi Institutul Naţional de Statistică vor elabora lista cercetărilor statistice incluse în sistemul electronic în anul 2003, precum şi normele de utilizare a sistemului electronic şi le vor supune spre aprobare Guvernului.
	nemodificat
	

	24. 
	Art.11 - În baza experienţei de exploatare a sistemului electronic, Institutul Naţional de Statistica va stabili programul de dezvoltare a sistemului electronic pentru includerea altor categorii de unităţi raportoare, altele decât instituţiile publice.
	nemodificat
	

	25. 
	Art.12 - Prezenta ordonanţă intră în vigoare la 30 de zile de la data publicării ei în Monitorul Oficial al României.
	11. Articolul 12 se modifică şi va avea următorul cuprins:

„Art.12 - Prezenta ordonanţă intră în vigoare la 30 de zile de la data publicării ei în Monitorul Oficial al României, Partea I.”

(Comisia)
	Pentru respectarea normelor de tehnică legislativă


Comisia a propus aprobarea proiectului cu 13 voturi pentru, nici un vot împotrivă şi nici o abţinere.

PREŞEDINTE,









SECRETAR,

dr. Varujan Pambuccian 








Ştefan Baban

